wickkiey/tamil-wikipedia-chunked huggingface dataset:
# தட்டைப்புழு இனம்

**பிளாட்டிஹெல்மின்தஸ் அல்லது தட்டைப்புழு இனத்தில்** உலகில் உள்ள தட்டைப்புழுக்கள் ஒரே இனமாக உள்ளன. இவற்றில் உடல் தட்டையாக இருப்பதால் இவ்வாறு பெயரிடப்பட்டுள்ளது. இத்தொகுதியில் உள்ள புழுக்களுக்கு சீலோம் எனும் உடற்குழி இல்லை. உணவுப்பாதை பலவற்றில் இருப்பதில்லை. கழிவு நீக்கமும் ஊடுகலப்பு ஒழுங்குபாடும் ' சுடர் செல்' களால் நடைபெறும்.
இவ்வகைப் புழுக்கள் பெரும்பாலும் இருபாலின. ஒரே புழுவில் ஆண், பெண் இனப்பெருக்க உறுப்புகள் இருக்கும். இவை பொதுவாக ஒட்டுண்ணிப் புழுக்கள் இத்தொகுதியில் மூன்று வகுப்புகள் உண்டு.
# தட்டைப்புழு இனம்

## வகுப்பு 1 டர்பெல்லேரியா

இவை மென்கயிற்றுப் புழுக்கள் என அழைக்கப்படுகின்றன. இவை தனித்து நீரில் வாழும் தட்டைப்புழுக்கள். பெரும்பாலும் சுய வாழ்விகளாகவும், ஒரு சில ஒட்டுண்ணிகளாகவும் உள்ளன. இவ்வகுப்பில் உள்ள பிளனேரியா அபரிமிதமான மீள்தோன்றல் தன்மையுடையது
# தட்டைப்புழு இனம்

## வகுப்பு 1 டிரமட்டோடா

இவை ஒட்டுண்ணிப் புழுக்கள் இவற்றின் மேல்புறத்தில் கியூட்டிக்கிள் எனும் பாதுகாப்பு உறை உண்டு. விருந்தோம்பியின் உடலினுள் ஒட்டிக்கொள்ள இவை ஒட்டுறுப்புகளாக கொண்டுள்ளன.( உதாரணம்)
ஃபாசியோலா அல்லது ஈரல் புழு.
# தட்டைப்புழு இனம்

## வகுப்பு 3 செஸ்டோடா

நாடாப்புழுக்கள் இவ்வகுப்பைச் சார்ந்தவை. இவை அக ஒட்டுண்ணிகள். இவற்றின் வாழ்க்கை சற்று சிக்கலானது. இப்புழுக்களின் வாழ்வில் இரண்டு ஒட்டுண்ணிகள் உண்டு. இவற்றின் உடலமைப்பு முழுவதும் ஒட்டுண்ணி வாழ்விற்கு உரியது. உணவுக்குழல், வாய் போன்றவை இல்லை. உடல் சுவரின் வழியாக உணவை உறிஞ்சக் கூடியவை. தலைப்பகுதி ஸ்கோலக்ஸ் எனப்படும். இப்பகுதியில் வளைய வடிவ கொக்கிகள் உண்டு. ஒட்டுறுப்புகளும் உண்டு.
# தட்டைப்புழு இனம்

## மேற்கோள்

தமிழ்நாட்டுப் பாடநூல் கழகம் விலங்கியல் மேல்நிலை முதலாம் ஆண்டு பக்கம் 14,15
# கொடை ரோடு

**கொடை சாலை** (Kodai Road) என்பது இந்தியாவின் தமிழ்நாடு மாநிலம் திண்டுக்கல்லிருந்து, மதுரை செல்லும் வழியில் 25 கி.மீ. தூரத்தில், அம்மைநாயக்கனூர் பேரூராட்சி அருகே அமைந்துள்ள ஒரு புறநகர்ப் பகுதியாகும். இங்குதான் கொடைக்கானல் ரோடு தொடருந்து நிலையம் உள்ளது. இங்கிருந்து கொடைக்கானல் செல்வதற்கு சாலைப் பிரிவு உள்ளதால் கொடைக்கானல் சாலை என்று அழைக்கப்பட்டது. பின்னர் இப்பெயர் மறுவி கொடை சாலை என்று ஆனது. இந்தியாவில் பார்க்க வேண்டிய பிரபலமான இடங்களின் பட்டியலில் கொடை சாலையும் அடங்கும். கொடை சாலை சுற்றுலாவில் பல்வேறு உள்ளூர், மற்றும் பார்வையிடும் வரலாற்று இடங்களைக் காணலாம்.  
கொடைக்கானலுக்கு பிற ஊர்களில் இருந்து தொடருந்துகள் மூலம் வருபவர்கள், கொடை சாலையில் இறங்கி பேருந்து மற்றும் பிற வாகனங்கள் மூலம் கொடைக்கானலுக்குச் செல்வர். அனைத்து தொடர் வண்டிகளுக்கும் இங்கு நிறுத்தம் உள்ளது. கொடைக்கானலில் கிடைக்கக் கூடிய வணிக வளங்களை வணிகத்திற்கு கொண்டு செல்ல இவ்வூரை ஒரு வழியாக வணிகர்கள் பயன்படுத்தினர்.
# வி. ஆர். கார்த்திக் தொண்டைமான்

**வி. ஆர். கார்த்திக் தொண்டைமான்** என்பவர் புதுக்கோட்டை சமஸ்தானத்தின் மன்னர் குடும்பத்தைச் சார்ந்தவர் மற்றும் இந்திய அரசியல்வாதியுமாவார். இவர் புதுக்கோட்டை தொகுதியில் இருந்து தமிழ்நாடு சட்டமன்றத்துக்கு, 2012 சட்டமன்ற இடைத்தேர்தலில் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியை சேர்ந்தவராவர்.
# பைத்திய திங்கள்

பைத்தியம் திங்கள்("Mad Monday")என்பது ஆஸ்திரேலியாவில் பொதுவாக பயன்படுத்தப்படும் ஒரு சொல்லாகும்.இதனை தொழில்முறை வீரா்களான கால்பந்தாட்ட வீரா்களின் பாரம்பாிய முடிவில்லா பருவ கொண்டாத்தினை பற்றியது.வழக்கமாக கால்பந்து போட்டிகள் வார இறுதிகளில் கொண்டாடப்படுகின்றன பருவகாலம் முடிவடையும் தருவாயில் சில அணிகள் விளையாட்டிலிருந்து நீக்கப்படுகின்றனர்,ஞாயிறுக்கிழமை இரவு அனைத்து முடிவுகளும் உறுதி செய்யப்பட்டு தொடா்ந்து எந்த அணி இறுதிச்சுற்றிற்கு முன்னேறியுள்ளனா் என்பது தெரிவிக்கப்படும்.அவர்களின் பருவம் முடிந்துவிட்டால் திங்கட்கிழமையன்று கொண்டாட்டங்களில் கனரக குடிப்பமுக்கத்திற்கு உட்படுத்தப்படுகின்றனர்.சில ஆண்டுகளாக இக்கொண்டாடத்தின் விளைவாக கால்பந்தாட்ட வீரா்களின் பெயருக்கு திங்கு விளைவிக்கின்றன.இதன் விளைவாக இப்பாரம்பரியத்துக்கு தடை விதிக்க அழைப்பு வந்துள்ளது.
# அன்பானவன் அசராதவன் அடங்காதவன்

**அன்பானவன் அசராதவன் அடங்காதவன் (திரைப்படம்)** (Anbanavan Asaradhavan Adangadhavan) 2017ஆம் ஆண்டு வெளிவந்த தமிழ் மொழித் திரைப்படமாகும். ஆதிக் ரவிச்சந்திரன் எழுதி இயக்கி எசு. மைக்கேல் ராயப்பன் தயாரித்த இப்படம் ஓர் அதிரடி நகைச்சுவைத் திரைப்படமாகும். சிலம்பரசன் மூன்று வேடங்களில் சிரேயா சரன் மற்றும் தமன்னாவுடன் நடித்துள்ளார். மகத் ராகவேந்திரா, கணேசு, மகேந்திரன் மற்றும் பலர் முக்கிய வேடங்களில் நடித்துள்ளனர்.. படத்திற்கு யுவன் சங்கர் ராஜா இசையமைத்துள்ளார். கிருட்டிணன் வசந்த் மற்றும் ரூபன் முறையே ஒளிப்பதிவு மற்றும் படத்தொகுப்பை கையாண்டனர்.
# டைபென்சைலிடின் அசிட்டோன்

**டைபென்சைலிடின் அசிட்டோன்** (*Dibenzylideneacetone*) என்பது C<sub>17</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைபென்சாலசிட்டோன் என்ற பெயராலும் இச்சேர்மம் அழைக்கப்படுகிறது. வெளிர்-மஞ்சள் நிறத்தில் திடப்பொருளாகக் காணப்படும் இச்சேர்மம் நீரில் கரையாது. ஆனால் எத்தனாலாலில் கரையும். டைபென்சைலிடின் அசிட்டோன் சூரியத் திரைகளில் மறைப்பானாகவும், கரிம உலோக வேதியியலில் ஈனியாகவும் செயல்படுகிறது.  
ரெய்னர் லுட்விக் கிளெய்சன் என்ற செருமானிய வேதியியலாளரும் (1851–1930) சுவிசு நாட்டைச் சேர்ந்த வேதியியலாளர் சார்லசு-கிளாடு-அலெக்சாண்டர்-கிளாப்ரெடெயும் (14 ஏப்ரல் 1858 – 1 நவம்பர் 1913) 1881 ஆம் ஆண்டு முதன் முதலில் தயாரித்தனர்.
# டைபென்சைலிடின் அசிட்டோன்

## தயாரிப்பு

பென்சால்டிகைடுடன் அசிட்டோன் சோடியம் ஐதராக்சைடு சேர்த்து தண்ணீர்/எத்தனால் ஊடகத்தில் ஒடுக்க வினைக்கு உட்படுத்தி தொடர்ந்து மீள்படிகமாக்கலின் போது இச்சேர்மமும் இதனுடைய மாற்றியமும் உருவாகின்றன  
:.
# டைபென்சைலிடின் அசிட்டோன்

## வினைகள்மற்றும்வழிபொருள்

சூரிய ஒளியில் நீண்ட நேரம் வைக்கும் பொழுது ஒரு [2+2] வளையசேர்க்கை வினை முன்னெடுக்கப்பட்டு நான்குவளையபியூட்டேன்களின் மாற்றியக் கலவை கிடைக்கிறது
இதுபல்லேடியம் வேதியியலில் மிகவும்பயன்படுகிறது
# திடக்கழிவு மேலாண்மை

திண்மக்கழிவு மேலாண்மை என்பது வீடுகள்,வணிக வளாகங்கள்,தொழிற்சாலைகள் மற்றும் சுரங்கங்களில் இருந்து கிடைக்கும் தேவையில்லாத பயன்படுத்தப்பட்ட திண்மப் பொருள்களைச் சரியான முறையில் மேலாளும் செயலாகும்.இவை சுற்றுச்சூழலை மாசுபடுத்துகின்றன. எடுத்துகாட்டாக தாள் , தொய்வம் , நெகிழிப் பொருட்கள் , கண்ணாடிகள் , தோல் பதனிடும் தொழிற்சாலைக் கழிவுகள் போன்றவையாகும்.
# திடக்கழிவு மேலாண்மை

## திண்மக்கழிவுகளின் மூலங்கள்

1.வீடுகள்  
2.அலுவலகங்கள் , மருத்துவமனைகள் ,கல்வி நிறுவனங்கள்  
3.தொழிற்சாலைகள்  
4.வேளாண் கழிவுகள்  
5.நகராட்சிக் கழிவுகள்
# திடக்கழிவு மேலாண்மை

## திண்மக்கழிவுகளின் வகைப்பாடு

### சிதைவடைவன

இவை நுண்ணுயிரிகளின் செயல்களால் எளிதில் சிதைவடையும்.(எ .கா ) இறந்த தாவரங்கள்,விலங்குகளின் உடல்கள் , காய்கறி<nowiki/>க் கழிவுகள்.
# திடக்கழிவு மேலாண்மை

## திண்மக்கழிவுகளின் வகைப்பாடு

### சிதைவடையாதவை

இவை நுண்ணுயிரிகளால் எளிதில் சிதைவடையாது .(எ .கா ) நெகிழி ,ஊர்தி தொய்வ வட்டைகள்(டயர்கள்) ,கண்ணாடி,உலோகங்கள்.
# திடக்கழிவு மேலாண்மை

## திண்மக்கழிவுகளின் வகைப்பாடு

### சாம்பல்

மரக்கட்டை, நிலக்கரி போன்றவை எரிபொருளாகப் பயன்படுத்ததும்போது கிடைக்கும் துணை வினைப்பொருள் சாம்பல் ஆகும்
# திடக்கழிவு மேலாண்மை

## திண்மக்கழிவுகளின் வகைப்பாடு

### கட்டுமான திண்மக்கழிவுகள்

இவை கட்டிடங்கள் கட்டும் போதும் , இடிக்கும் போதும் வெளிப்படும் கழிவுகள் ஆகும்.(எ .கா ) கற்கள்,கான்க்ரீட் திடக்கழிவு செங்கற்கள் , மின்சாதனப் பொருட்கள்.
# திடக்கழிவு மேலாண்மை

## திண்மக்கழிவுகளின் வகைப்பாடு

### நச்சுத் திண்மக்கழிவுகள்

இவை மிகவும் நச்சுத் தன்மை வாய்ந்த கழிவுகள் ஆகும். (எ.கா ) உலோகங்கள் (குரோமியம் .பாதரசம்,  
காட்மியம்,), பூச்க்சி கொல்லிகள் ,வெடிபொருட்கள், ,மருத்துவமனைக் கழிவுகள்(ஊசி,நுண்ணுயிருள்ள அறுவை செய்யப்பட்ட உடற்பகுதி) ஆகியன கதிரியக்கத் தனிமக்கழிவுகளாகும்.
# திடக்கழிவு மேலாண்மை

## கழிவுநீர்த் தூய்மிப்புக் கழிவுகள்

இவை கழிவுநீரைத் தூய்மிக்கும்பொழுது வெளிவரும் திண்மக்கழிவுகளாகும்.
# திடக்கழிவு மேலாண்மை

## கழிவுநீர்த் தூய்மிப்புக் கழிவுகள்

### வேளாண் கழிவுகள்

வேளாண் பொருட்களை பயன்படுத்தியது போது எஞ்சுபவை இதில் அடங்கும்.(எ .கா) நெல் உமி ,  
தவிடு , கரும்புச்சக்கை ,கரும்புத்தோகை,சோளத்தட்டை, பண்ணைக்கழிவுகள் தென்னைக் கழிவுகள்.
# திடக்கழிவு மேலாண்மை

## திண்மக்கழிவுகளின் விளைவுகள்

1. இக்கழிவுகளை எரிக்கும்போது வளிமண்டலத்தையும், மண்ணில் இடும்போது நீரையும்  
நிலத்தினையும்மாசுபடுத்துகிறது.  
2. நோயை உண்டாக்கும் நுண்ணுயிரியுள்ள மருத்துவமனைக் கழிவுகள் பல நோய்கள் ஏற்படக்  
காரணமாகின்றன.  
3. மீள்சுழற்சிக்குப் பயன்படும் தாள் , உலோகம் பொறுக்குபவர்களுக்கு தோல் நோய்கள், மூச்சுயிர்ப்புக்  
கோளாறுகள்,கண் எரிச்சல், இரைப்பைத் தொற்றுநோய் போன்றவற்றை ஏற்படுத்துகின்றன.  
4. குளோரின் உள்ள திண்மக்கழிவுகளை எரிக்கும்போது அதிலிருந்து வெளிவரும் டையாக்சின் ,  
பியூரான் வளிமங்களை முகரும்ம்போது மலட்டுத்தன்மை ஏற்படுகிறது.  
5. நச்சுத் திண்மக்கழிவுகள் உணவுச்சங்கிலி மூலம் உடலில் திரண்டு புற்றுநோய் போன்ற தீய  
விளைவுகளை ஏற்படுத்துகின்றன.
# திடக்கழிவு மேலாண்மை

## மறு சுழற்சி

தாள்,கண்ணாடி,உலோகம், நெகிழி போன்ற திண்மக்கழிவுகள் மீண்டும் பயன்படுத்தக்கூடியதாகவோ  
ஆற்றல் எடுக்கக்கூடியதாகவோ மாற்றப்படுகிறது.
# திடக்கழிவு மேலாண்மை

## திண்மக்கழிவின் மேலாண்மை

### திரட்டல் :

திண்மக்கழிவானது ஊர்திகளால் திரட்டி தூய்மிக்கும் இடத்திற்கு எடுத்து செல்லப்படுகிறது .
# திடக்கழிவு மேலாண்மை

## திண்மக்கழிவின் மேலாண்மை

### பிரித்தல் :

திண்மக்கழிவுகளை சிதைவன , சிதையாதவை , எரியும் பொருட்கள் , எரியாத பொருட்கள் எனத் தனியாக  
பிரித்து நெகிழி ,தாள்,உலோகம் போன்றவை மறுசுழற்சிக்கு அனுப்பப்டுகிறது .
# திடக்கழிவு மேலாண்மை

## திண்மக்கழிவின் மேலாண்மை

### தூளாக்குதல் :

திண்மக்கழிவுகள் அரைத்துத் தூளாக்கப்படுகின்றன . பின்பு தூய்மிக்கப்பட்டு பயன்படுத்தப்படுகிறது .
# திடக்கழிவு மேலாண்மை

## திண்மக்கழிவு தூய்மிக்கும் முறைகள்

### உயிரியல் முறை :

இம்முறையில் நுண்ணுயிரிகள் திண்மக்கழிவுகளைச் சிதைக்கின்றன .  
அ ) திறந்தவெளிமுறை :  பள்ளமான இடங்களில் திண்மக்கழிவுகள் திரட்டப்பட்டு நுண்ணுயிறிகளால்  
மக்கச்செய்து பயன்படுத்தப்படுகிறது .  
ஆ) உரமாக்குதல் : திண்மக்கழிவுகள் குற்றுயிரி, பூஞ்சைகளால் சிதைக்கப்பட்டு கரிம உரமாக  
மாற்றப்படுகிறது .  
இ) நிலத்தில் புதைத்தல் : திண்மக்கழிவுகள் குழிகளில் புதைக்கப்பட்டு சுற்றுச் சூழலுக்கு இடர்  
ஏற்படாதவாறுபாதுகாக்கப்படுகிறது .
# திடக்கழிவு மேலாண்மை

## திண்மக்கழிவு தூய்மிக்கும் முறைகள்

### வெப்பமுறை :

இம்முறையில் திண்மக்கழிவுகளை வெப்பப்படுத்தி எரிபொருளாகவோ அல்லது எரித்து ஆற்றலாகவோ  
மாற்றப்படுகிறது .  
அ) பைராலிசிஸ் : இதில் திண்மக்கழிவு 600-1000 செ வெப்பநிலையில் ஆக்சிஜன் அற்ற நிலையில்  
எரிக்கப்பட்டுவளிம எரிபொருளாக மாற்றப்படுகிறது .  
ஆ) எரித்தல் :  இதில் திண்மக்கழிவு எரிக்கும் இயந்திரத்தில் இட்டு எரித்துவரும் வெப்பம் மின்மாற்றலாகமாற்றப்படுகிறது .
# திடக்கழிவு மேலாண்மை

## திண்மக்கழிவு மேலாண்மையின் பயன்பாடு

i ) மக்களை நோயிலிருந்து பாதுகாக்கிறது .  
ii) மறுசுழற்சி செய்வதால் ஆற்றல் கிடைக்கிறது .  
iii) சுற்றுச்சூழல் பாதுகாக்கப்படுகிறது .
# அரசு ஆண்கள் மேல்நிலைப் பள்ளி, கீரனூர்

**கீரனூர் அரசு ஆண்கள் மேல்நிலைப் பள்ளி ** (*Government Boys Higher Secondary School, Keeranur*) இந்தியாவின் தமிழ்நாடு மாநிலத்திலுள்ள புதுக்கோட்டை மாவட்டம், குளத்தூர் தாலுகாவில் புதுக்கோட்டை- திருச்சி செல்லும் வழியில் புதுக்கோட்டையிலிருந்து 25 கி.மீ தொலைவில் அமைந்துள்ளது.
# அரசு ஆண்கள் மேல்நிலைப் பள்ளி, கீரனூர்

## நிர்வாகம்

இப்பள்ளி தமிழ்நாடு அரசு பள்ளிக்கல்வித் துறையின் கீழ் செயல்படுகிறது. இதன் நிர்வாகப்பொறுப்பை மாவட்ட அளவில் புதுக்கோட்டை மாவட்ட முதன்மைக் கல்வி அலுவலர் கவனிக்கிறார்.
# அரசு ஆண்கள் மேல்நிலைப் பள்ளி, கீரனூர்

## மாணவர்கள் மற்றும் ஆசிரியர்கள்

இப்பள்ளியில் 2016-17 கல்வியாண்டின்படி 700 க்கும் மேற்பட்ட மாணவர்கள் படிக்கின்றனர். 1 தலைமையாசிரியர், 12 பட்டதாரி ஆசிரியர்கள், 14 முதுநிலை பட்டதாரி ஆசிரியர்கள், 2 இடைநிலையாசிரியர்கள், 2 உடற்கல்வியாசிரியர்கள் மற்றும் அலுவலக பணியாளர்கள் பணியாற்றி வருகின்றனர்.
# அரசு ஆண்கள் மேல்நிலைப் பள்ளி, கீரனூர்

## தேர்ச்சி விவரம்

12-ஆம் வகுப்பில் 2015-16-ஆம் கல்வியாண்டு முதல் மாணவர்கள் 1000க்கும் மேற்பட்ட மதிப்பெண்களை பெற்று பெருமை சேர்த்து வருகின்றனர். பொதுத் தேர்வு தேர்ச்சி விகிதத்தில் 2015-16-இல் புதுக்கோட்டை மாவட்டத்தில் உள்ள ஆண்கள் மேல்நிலைப் பள்ளிகளில் முதலிடம் பெற்றது இப்பள்ளி. கடந்த ஆண்டு (2016-17) 10-ஆம் வகுப்பு பொதுத் தேர்வில் 98% மாணவர்கள் தேர்ச்சி பெற்றனர் என்பது குறிப்பிடத்தக்கது. இங்கு கணினிகள் போன்ற தொழில்நுட்பம் கொண்டு பாடம் கற்பிக்கப்படுகிறது. கலை, பேச்சு, மற்றும் பிற துறைகளிலும் இப்பள்ளி மாணவர்கள் பரிசு பெற்றுள்ளனர்.மாவட்ட அளவில் நடைபெற்ற தடகள போட்டியில் கீரனூர் அரசு ஆண்கள் மேல்நிலைப்பள்ளி மாணவர்கள் பல்வேறு போட்டிகளில் கலந்து கொண்டு மாநில அளவில் நடைபெறும் போட்டிகளில் கலந்து கொள்கின்றனர்.
# துனி சட்டமன்றத் தொகுதி

**துனி சட்டமன்றத் தொகுதி** (*Tuni*) ஆந்திர சட்டப் பேரவையில் உள்ள ஒரு தொகுதிஇத்தொகுதிகிழக்கு கோதாவரி மாவட்டத்தில்உள்ளது.
# துனி சட்டமன்றத் தொகுதி

## கண்ணோட்டம்

இது காக்கிநாடா சட்டமன்ட்ற தொகுதியின் ஒரு பகுதி
# துனி சட்டமன்றத் தொகுதி

## மண்டலம்

இந்த சட்டமன்றம் பின்வரும் மண்டலங்களைக் கொண்டுள்ளது  
| 1 | தொன்டங்கி |  |
| --- | --- | --- |
| 2 | கொட்டான்துரு |  |
| 3 | துனி | } |
# துனி சட்டமன்றத் தொகுதி

## உறுப்பினர்கள் சட்டப் பேரவை

- 1989 - யானமலாராம கிருஷ்ணுடு - தெலுங்கு தேசம் கட்சி
- 1994 - யானமலா ராம கிருஷ்ணுடு - தெலுங்கு தேசம் கட்சி
- 1999 - யானமலா ராம கிருஷ்ணுடு - தெலுங்கு தேசம் கட்சி
- 2004 - யானமலா ராம கிருஷ்ணுடு - தெலுங்கு தேசம் கட்சி
- 2009 - வெங்கட கிருஸ்ராஜு ரிராஜா வத்சவாய் - இந்திய தேசிய காங்கிரசு
- 2014 - ராமலிங்கேஸ்வர ராவ் தாடிசெட்டி (தாடிசெட்டி ராஜா) - ஒய். எஸ். ஆர். காங்கிரஸ் கட்சி
# 2017 இந்தியக் குடியரசுத் தலைவர் தேர்தல்

**இந்தியக் குடியரசுத் தலைவர் தேர்தல் 2017**, இந்தியாவின் 14வது குடியரசுத் தலைவர் தேர்தலில், பாரதிய ஜனதா கட்சி கூட்டணி சார்பாக ராம் நாத் கோவிந்த்தும் மற்றும் இந்திய தேசிய காங்கிரசு கூட்டணி சார்பாக மீரா குமாரும் போட்டியிட்டனர். இத்தேர்தல் 2017 ஆம் ஆண்டு சூலை 17 ஆம் நாள் நடைபெற்றது. 20 சூலை 2017 அன்று வாக்கு எண்ணிக்கை நடைபெற்றது. பதிவான 97.29% வாக்குகளில், ராம் நாத் கோவிந்த் ஏறத்தாழ மூன்றில் இரண்டு பங்கு வாக்குகள் பெற்று வெற்றி பெற்றார்.  
ராம் நாத் கோவிந்த் இந்தியாவின் 14வது குடியரசுத் தலைவராக 25 சூலை 2017 அன்று பொறுப்பு ஏற்றுக் கொண்டார்.
# 2017 இந்தியக் குடியரசுத் தலைவர் தேர்தல்

## முடிவுகள்

20 சூலை 2017 அன்று நடைபெற்ற வாக்கு எண்ணிக்கைக்குப் பிறகு ராம் நாத் கோவிந்த் குடியரசுத் தலைவராகத் தேர்ந்தெடுக்கப்பட்டார். இந்தியாவின் 15வது குடியரசுத் தலைவராக 2017 சூலை 25 அன்று புது தில்லியில் உள்ள நாடாளுமன்ற வளாகத்தில் அமைந்துள்ள மத்திய மண்டபத்தில் பதவியேற்க, தலைமை நீதிபதி ஜகதீஷ் சிங் கேஹரால் பதவிப் பிரமாணம் செய்து வைக்கப்பட்டது.  
**குடியரசுத் தலைவர் தேர்தல், 2017 முடிவுகள்**  
| வேட்பாளர் | கூட்டணி | வாக்குகள் | வாக்குகள் மதிப்பு | % |
| --- | --- | --- | --- | --- |
| align=ராம் நாத் கோவிந்த் | align=தேசிய ஜனநாயகக் கூட்டணி | 2,930 | 702,044 | 65.65 |
| align=மீரா குமார் | align=ஐக்கிய முற்போக்குக் கூட்டணி | 1,844 | 367,314 | 34.35 |
| செல்லத்தக்க வாக்குகள் | 4,774 | 1,069,358 | 98.08 |  |
| செல்லாத வாக்குகள் | 77 | 20,942 | 1.92 |  |
| **மொத்தம்** | **4,851 ** | **1,090,300 ** | **100** |  |
| பதிவான வாக்குகள் | 4,896 | 1,098,903 | 97.29 | } |
# மதுரை ராமநாதபுரம் திருமண்டிலம்

**மதுரை இராமநாதபுரம் திருமண்டிலம்** (*Madurai-Ramnad Diocese*) என்பது தமிழ்நாட்டிலுள்ள தென்னிந்தியத் திருச்சபையின் கீழுள்ள ஒரு திருமண்டிலமாகும். தென்னிந்திய திருச்சபைக்குட்பட்ட 24 திருமண்டிலங்களில் இதுவும் ஒன்று. தென் இந்திய திருச்சபையானது 1947 ம் ஆண்டு 14 திருமண்டிலங்களாக பிரிக்கப்பட்டபோது அதில் ஒரு திருமண்டிலமாக மதுரை ராமநாதபுரம் திருமண்டிலம் பிரிக்கப்பட்டது. இத் திருமண்டிலம், தமிழகத்திலுள்ள மதுரை, திண்டுக்கல், விருதுநகர், தேனி, சிவகங்கை, ராமநாதபுரம், ஆகிய ஆறு மாவட்டங்களை உள்ளடக்கியது. இதன் பிரதான திருச்சபை மதுரை நரிமேட்டில் அமைந்துள்ளது.
# மதுரை ராமநாதபுரம் திருமண்டிலம்

## பேராயர்கள்

- Rt.Rev. *லெஸ்லீ நியூபிகின்* (1947-1959)
- Rt.Rev. *ஜார்ஜ் தேவதாஸ்* (1959-1978)
- Rt.Rev. *டேவிட் ஞானையா போதிராஜுலு* (1978 -1994)
- Rt.Rev. *தவராஜ் டேவிட் ஏம்ஸ்* (1994-2004)
- Rt.Rev. *கிறிஸ்டோபர் ஆசீர்* (2004-2012)
- Rt.Rev. *ஜோசப்* (2012 முதல்)
# மதுரை ராமநாதபுரம் திருமண்டிலம்

## குறிப்பிடத்தக்க திருச்சபைகள்

- சி.எஸ்.ஐ. *கத்தீட்ரல் சபை*, நரிமேடு, மதுரை,
- சி.எஸ்.ஐ கிறிஸ்து ஆலயம் இராமநாதபுரம்
:இந்த திருச்சபையானது தென்கிழக்கு ஆசியாவிலுள்ள மிகப்பெரிய பிரதான சபைகளில் ஒன்றாக கருதப்படுகிறது, இந்த பிரதான சபையானது கோதிக் பாணியில், நேர்த்தியான கட்டிடக்கலையுடனும், தமிழ் கலாச்சாரத்தை கருத்தில் கொண்டும், இறையியலுக்கு முக்கியத்துவம் அளித்தும் 4 ஏக்கர் பரப்பளவில் கட்டப்பட்டுள்ளது. இந்த சபையானது மார்ச் 30, 1986 ஆம் ஆண்டு ஈஸ்டர் தினத்தன்று, தலைமை பேராயர் அருள்திரு. டாக்டர். ஐ. ஜேசுதாசரால் மங்களப்படைப்பு செய்யப்பட்டது.
- *மேரி கிளாரா நினைவு தேவாலயம்,* மேலூர், மதுரை மாவட்டம்.
- *அபிசேகநாதர் சி.எஸ்.ஐ. தேவாலயம்*, சிவகங்கை (வடக்கு).
- *சி.எஸ்.ஐ. உவேப் நினைவு தேவாலயம்*, பொன்னகரம், மதுரை
# மதுரை ராமநாதபுரம் திருமண்டிலம்

## கல்வி நிறுவனங்கள்

- சி.எஸ்.ஐ. பல் மருத்துவக்கல்லூரி மற்றும் ஆராய்ச்சி நிறுவனம், மதுரை
- சி.எஸ்.ஐ. பெண்கள் கலை மற்றும் அறிவியல் கல்லூரி, கே. புதூர், மதுரை
- சி.எஸ்.ஐ. ஜெயராஜ் அன்னபாக்கியம் செவிலியர் கல்லூரி, பசுமலை, மதுரை
- சி.எஸ்.ஐ. தொழிற்பயிற்சி மையம், பசுமலை, மதுரை
- சி.எஸ்.ஐ. கல்வியியல் கல்லூரி, ராமநாதபுரம்
- சி.எஸ்.ஐ. கல்வியியல் கல்லூரி, பசுமலை, மதுரை
- சி.எஸ்.ஐ. ஆசிரியர் பயிற்சி நிறுவனம், வத்தலக்குண்டு
- சி.எஸ்.ஐ. ஆசிரியர் பயிற்சி நிறுவனம், திருமங்கலம், மதுரை
# மதுரை ராமநாதபுரம் திருமண்டிலம்

## மேலும் பார்க்க

- தென்னிந்தியத் திருச்சபை
# ரியான் டோப்சன்

**ரியான் ஆடம் டோப்சன்** (*Ryan Adam Dobson*) இங்கிலாந்து நாட்டைச் சேர்ந்த ஒரு கால்பந்து வீரர் ஆவார், இவர் 1978 ஆம் ஆண்டு செப்டம்பர் மாதம் 24 ஆம் நாள் பிறந்தார். இங்கிலாந்தின் கால்பந்து சங்க விளையாட்டுப் போட்டிகளில் செசுட்டர் சிட்டி காற்பந்து கழக அணிக்காக பின்கள தடுப்பாட்டக்காரராக இவர் விளையாடினார்.
# மொருலா

**மொருலா** என்பது கருமுட்டையின் தொடக்கநிலைக் கட்டமாகும். இந்நிலையில் 16-32 கருமூட்டைகள் கருமுட்டை பிளத்தலின் பொழுது உருவாகி, மல்பெரிக் கொட்டையளவுக்கு வளர்ந்திருக்கும். இலத்தீன மொழியில் மொராசு(மொராஸ்) எனில் மல்பெரி எனப்பொருள்படும். எனவே இக்கட்டம் மொருலா எனப்பட்டது. இக்கட்டத்தில் இது சற்று நீட்சியடைந்த ஒரு நீள்முட்டை வடிவத்தைப் பெறும்.
# தமிழ்நாடு எரிசக்தி மேம்பாட்டு முகமை

**தமிழ்நாடு எரிசக்தி மேம்பாட்டு முகமை** (Tamil Nadu Energy Development Agency -TNEDA) என்பது 1985 ஆம் ஆண்டு நிறுவப்பட்டது. இந்தியாவில் தமிழ் நாட்டில்புதிய மற்றும் புதுப்பிக்கக்கூடிய எரிசக்தி ஆதாரங்களை ஊக்குவிப்பதை நோக்கமாகக் கொண்டுஇந்நிறுவனம் செயல்படுகிறது. தமிழ்நாடு அரசு, மாநிலத்தில் புதுப்பிக்கத்தக்க ஆற்றல் தொடர்பான நலன்களுக்கான ஒருங்கிணைப்புக்குரிய நிறுவனமாகும்.
# மடபூஷிய அனந்தசயனம் அய்யங்கர்

**எம். அனந்தசயனம் அய்யங்கர்** அல்லது **எம். ஏ. அய்யங்கார்** (*Madabhushi Ananthasayanam Ayyangar* அல்லது *M. A. Ayyangar*; 4 பிப்ரவரி 1891 - 19 மார்ச் 1978) இந்திய நாடாளுமன்றத்தில் முதல் துணை சபாநாயகராகவும், பின்னர் சபாநாயகராகவும் இருந்தார். பின்பு அவர் பீகாரின் ஆளுநராக இருந்தார்.
# மடபூஷிய அனந்தசயனம் அய்யங்கர்

## பிறப்பும் குடும்பமும்

அவர் சென்னை மாகாணத்தின் சித்தூர் மாவட்டத்தில் உள்ள திருச்சானூர் கிராமத்தில் 4 பெப்ரவரி 1891 அன்று பிறந்தார். அவரது தந்தை எம். வேங்கடவராதாச்சாரியார் ஆவார். அய்யங்கார் 1919 ஆம் ஆண்டில் சூடம்மாள் என்பவரைத் திருமணம் செய்து கொண்டார்; அவருக்கு நான்கு மகன்கள் மற்றும் எட்டு மகள்கள் இருந்தனர்.
# மடபூஷிய அனந்தசயனம் அய்யங்கர்

## பணி

அவர் கணித ஆசிரியராகப் பணிபுரிந்தார். பின்னர் 1915 -1950 க்கு இடையில் ஒரு வழக்கறிஞரானார். மகாத்மா காந்தியினால் ஈர்க்கப்பட்ட அவர், இந்திய சுதந்திரப் போராட்டத்தில் தீவிரமாகப் பங்கேற்றார்; இரண்டு ஆண்டுகள் சிறையில் அடைக்கப்பட்டார்.  
அவர் 1934 ஆம் ஆண்டு மத்திய சட்டமன்ற உறுப்பினராகத் தேர்ந்தெடுக்கப்பட்டார். திருப்பதியிலிருந்து முதல் மக்களவைக்கும், 1952 மற்றும் 1956 ஆம் ஆண்டு சித்தூர் தொகுதிகளிலிருந்து இரண்டாவது மக்களவைக்கும் தேர்ந்தெடுக்கப்பட்டார்.
1948 ஆம் ஆண்டு மக்களவையின் துணைச் சபாநாயகராக கணேஷ் வாசுதேவ் மாவ்லாக்கர் சபாநாயகராக தேர்ந்தெடுக்கப்பட்டார். 1956 இல் மாவ்லாங்கர் இறந்த பிறகு, இவர் மக்களவை சபாநாயகராக தேர்ந்தெடுக்கப்பட்டார். 1962 மற்றும் 1967 ஆம் ஆண்டுகளில் பீகாரின் ஆளுநராகப் பணியாற்றினார்.
# மடபூஷிய அனந்தசயனம் அய்யங்கர்

## சிறப்பு

இவருடைய வெண்கல சிலையானது 2007 இல் இவரது சொந்த ஊரான திருப்பதியில் நிறுவப்பட்டது.
# அரசு ஆண்கள் மேல்நிலைப் பள்ளி, கந்தர்வகோட்டை

**கந்தர்வகோட்டை அரசு ஆண்கள் மேல்நிலைப் பள்ளி** (GOVERNMENT BOYS HIGH SCHOOL, GANDHARVAKOTTA) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் கந்தர்வகோட்டை ஊராட்சியில் இயங்கி வரும் அரசுப் பள்ளியாகும். இப்பள்ளியில் ஆறு முதல் பன்னிரெண்டாம் வகுப்பு வரை பாடங்கள் கற்பிக்கப்படுகின்றன.
# அரசு ஆண்கள் மேல்நிலைப் பள்ளி, கந்தர்வகோட்டை

## தோற்றம்

இப்பள்ளி 1954 ஆம் ஆண்டு தமிழக அரசின் பள்ளிக்கல்வி துறையில் உயா்நிலைப்பள்ளி அங்கிகாரமும் 1979 முதல் மேல்நிலைப்பள்ளியாக செயல்பட்டு வருகிது.
# அரசு ஆண்கள் மேல்நிலைப் பள்ளி, கந்தர்வகோட்டை

## நிா்வாகம்

இந்த அரசு ஆண்கள் மேல்நிலைப்பள்ளி தமிழக அரசின் பள்ளிக்கல்வி துறையின் கீழ் இயங்குகிறது.
# அரசு ஆண்கள் மேல்நிலைப் பள்ளி, கந்தர்வகோட்டை

## மேல்நிலை பிாிவில் பயிற்றுவிக்கும் பாடப்பிாிவுகள்

1. கணிதம் பிாிவு 2. அறிவியல் பிாிவு 3. கலைப் பிாிவு 4.வேளாண்மைப் பிாிவு 5. மின்னியல் பிாிவு 6.நுண்ணுயிரியல் பிரிவு 7.கணினி அறிவியல் பிரிவு
# அரசு ஆண்கள் மேல்நிலைப் பள்ளி, கந்தர்வகோட்டை

## தோ்ச்சி சதவிகிதம்

கடந்த 2016-17 கல்வியாண்டில் மேல்நிலை பிாிவில் எழுபத்தைந்து சதவிகிதமும் உயா்நிலையில் தொண்ணூறு சதவிகிதமும் மாணவர்கள் தேர்ச்சி பெற்றுள்ளனர்.
# அரசு ஆண்கள் மேல்நிலைப் பள்ளி, கந்தர்வகோட்டை

## மாணவர்களின் பன்முகத்திறமைகள்

இப்பள்ளியில் பயிலும் மாணவர்கள் மாவட்ட, மண்டல, மாநில அளவிலான விளையாட்டுப் போட்டிகளில் பங்கு பெற்று பரிசுகளைப் பெற்றுள்ளனர். பேச்சு, கட்டுரை, போன்ற போட்டிகளிலும் வெற்றி பெற்றுள்ளனர்மாணவர்களின் திறமையை மேலும் வளர்க்க வானவில் மன்றம் ஒன்றும் இங்கு செயல்படுகிறது. மாணவர்களின் அறிவு வளர்ச்சிக்காக முன்னாள் மாணவர்கள் நூலகம் அமைத்துக் கொடுத்துள்ளனர்.
# அரசு ஆண்கள் மேல்நிலைப் பள்ளி, கந்தர்வகோட்டை

## ஆசிாியர் எண்ணிக்கை

இப்பள்ளியில் 36 ஆசிாியா்கள் பணிபுரிகின்றனா்.
# நெட்டூர் தொழில்நுட்ப பயிற்சி அறக்கட்டளை

**நெட்டூர் டெக்னிகல் டிரெயினிங் பவுண்டேசன்** (NTTF) என்னும் **நெட்டூர் தொழில்நுட்ப பயிற்சி அறக்கட்டளை** என்பது இந்தியாவில் உள்ள தனியார் கல்வி அறக்கட்டளை ஆகும். இந்தப் பயிற்சியகத்தின் கிளைகள் தென்னிந்தியா முழுவதும் பரவலாக உள்ளது. இது நல்ல வேலைவாய்ப்புகளை பெறத்தக்க தரமுள்ள கல்வி வழங்கும் குறிக்கோளுடன், சுவிஸ் கூட்டுறவு மூலம் 1963 இல் நிறுவப்பட்டது. என் டி.டி.எஃப் கல்வியானது தன்கையே தனக்குதவி என்பது போன்ற நடைமுறை பயிற்சிகள் கொண்ட பட்டையப் படிப்பாகும். என் டி.டி.எஃப் பட்டதாரிகள் தொழிற்துறையில் அவர்களது நடைமுறை திறமைகளுக்கு புகழ்பெற்றவர்கள்.
என்.டி.டி.எஃப் தொழில்நுட்ப பயிற்சித் திட்டத்தில் இயந்திர பொறியியல், மின்னணு, தகவல் தொழில்நுட்பம் மற்றும் கணினி பொறியியல், மெக்கட்ரோனிக்ஸ் ஆகியவற்றில் முதுகலை பட்டப்படிப்புகள்,
பிந்தைய பட்டையப் படிப்பு, சான்றிதழ் படிப்புகளுடன் பெங்களூர், பட்டி, பெல்லாரி, கோயம்புத்தூர், தார்வாடு, கன்னவரம்,, கோபால்பூர்-ஒடிசா, ஐதராபாத், ஜம்சேத்பூர், கும்பகோணம், கூட்டிப்புரம், மலப்புறம், முர்பாத், தலச்சேரி, தும்கூர், தூத்துக்குடி, வடக்கச்சேரி, வேலூர். ஆகிய இடங்களில் 20 க்கும் மேற்பட்ட பயிற்சி மையங்களைக் கொண்டு இது செயல்படுகிறது.
(கேரளம்)]]
# நெட்டூர் தொழில்நுட்ப பயிற்சி அறக்கட்டளை

## வரலாறு

, பெங்களூர்]]
நெட்டூர் தொழில்நுட்ப பயிற்சி அறக்கட்டளையானது - சி.எஸ்.ஐ. தொழில்நுட்ப பயிற்சி நிறுவனத்திற்கு அடுத்தபடியாக 12 ஏப்ரல் 1958 இல், தென்னிந்திய திருச்சபை மற்றும் ஹெச்.கே.எஸ் (ஹில்ஸ்ப்வர்ஸ்க் டெர் எவன்ஜெலிஸ்கோன் கிர்சென் டெர் ஸ்விஸ்), சுவிட்சர்லாந்து, ஆகியவை இணைந்த ஒரு கூட்டு முயற்சியாக, தொழில்நுட்ப கல்விக்கு ஊக்குவிக்கும் விதமாக நிறுவப்பட்டது.
ஒவ்வொரு எச் கே எஸ் வலைத்தளமும், திட்டத்திற்கான ஆரம்ப நிதிகள் ஜூரிச், ஆர்கோவ், பாசெல், ஷாஃபாஹெசென் ஆகிய பிராந்தியங்களில் நிறுவப்பட்ட தேவாலயங்களிலிருந்து சேகரிக்கப்பட்டு வளர்க்கப்பட்டன. விடுதலைக்குப் பிந்தைய இந்தியாவை விரைவாக தொழில்மயமாக்கலை விரிவுபடுத்துவதற்காக துல்லியமான கருவியில் (டூல் அண்ட் டை மேகிங்) பயிற்சியளிக்கும் ஒரு நிறுவனத்திற்கான தேவையும் அவசியமும் உள்ளது உணரப்பட்டது.  
1959 நவம்பர் 24 அன்று, கண்ணூர் வள்ளப்பள்ளனையைச் சேர்ந்த *வெஸ்டன் இந்தியா பிளேஉட் நிறுவனத்தின்* நிர்வாக இயக்குனரான திரு. கடகூட்டி, நேட்டூரில் பயிற்சி மையத்தை முறைப்படி திறந்து வைத்தார். 1959 ஆம் ஆண்டு நவம்பர் 19 ஆம் திகதி டூல் அண்ட் டை மேகிங் பயிற்சியை பெறுவதற்காக 16 மாணவர்கள் சேர்த்துக்கொள்ளப்பட்டனர். 1962 சனவரியில் முதல் தொகுதி மாணவர்கள் என்சிடிவிடி( NCTVT) (தற்போது NCVT என்று அழைக்கப்படும் தொழிற்பயிற்சி கழகங்களில் தேசிய கவுன்சிலிங் பயிற்சி) பயிற்சிக்காக சேர்கப்பட்டு 1964 ஆம் ஆண்டு நான்கு ஆண்டு படிப்பை நிறைவுசெய்தனர். தொடக்கத்தில் பயிற்சிக் காலமானது 3.5 ஆண்டுகள் வரை நிர்ணயிக்கப்பட்டது, ஆனால் அது பின்னர் நான்கு ஆண்டுகளாக முதல் தொகுதி மாணவர்களுக்கே நீட்டிக்கப்பட்டது.  
கேரளத்தின் நெட்டூரில் அமைக்கப்பட்ட முதல் பயிற்சி மையத்தில் சுவிஸ் தொழில்நுட்ப நிபுணர், ஆல்ஃபிரெட் ஃபிர்ஷ்க்க்னெக்ட் பணியமர்த்தப்பட்டார். இவர்தான் நெட்டூர் மையத்தின் முதல் துணைவேந்தராவார். இந்தியாவில் ஏழு ஆண்டுகள் பணிபுரிந்த பிறகு, சுவிட்சர்லாந்திலுள்ள சுச்சீரில் ஹெக்ம்ஸ் தலைமை அலுவலகத்தில் வளர்ச்சி திட்டத்திற்கு பொறுப்பேற்கச் சென்றார்.  
இந்த கல்வி நிறுவனம் துவக்கப்பட்டதிலிருந்து மிகுந்த நிதி தேவையும், தொடர்ந்து பராமரிப்பதற்கு தொடர்ந்து அதிக பணம் தேவைப்பட்டதாகவும் இருந்தது. தென்னிந்தியத் திருச்சபையானது அதன் நிலம் மற்றும் கட்டிடங்கள் சிலவற்றை கல்வி நிலையத்துக்க நெட்டூரில் அளித்தது, சில கட்டிடங்கள் மறுகட்டமைப்பு செய்யப்பட்டன, சில என் டி டி எஃப்க்காக புதியதாக நிர்மாணிக்கப்பட்டன.
போதுமான இயந்திர கருவிகளையும், உபகரணங்களையும் மேலும் வெளிநாட்டிலிருந்து தொழில்நுட்ப நிபுணர்களின் உதவியை அளிக்க நன்கொடை முகமைகளால் உறுதியளிக்கப்பட்டன.  
1964 தர்வாட்டில் ஒரு பயிற்சி மையம் நிறுவப்பட்டது, கர்நாடகத்தின் சி.எஸ்.ஐ தேவாலயத்தால் மீண்டும் ஒரு சொத்தை கல்வி நிலையத்துக்கு அளித்தது. அதே ஆண்டில் தமிழ்நாட்டில் வேலூர் மாவட்டத்தில் பயிற்சி மையம் நிறுவப்பட்டது.
பெங்களூருவில் 1978 இல் உலக தரம்வாய்ந்த கருவி அறை மற்றும் பயிற்சி மையம் நிறுவப்பட்டது.
# நெட்டூர் தொழில்நுட்ப பயிற்சி அறக்கட்டளை

## காலக்கோடு

- 1959: என்டிடிஎஃப் டிரைனிங் செண்டர், நெட்டூர், தலச்சேரி (கேரளம்)
- 1964: என்டிடிஎஃப் டிரைனிங் செண்டர், தார்வாடு (கருநாடகம்)
- 1964: என்டிடிஎஃப் டிரைனிங் செண்டர், வேலூர் (தமிழ்நாடு)
- 1978: என்டிடிஎஃப் டிரைனிங் செண்டர், பீனியா, பெங்களூர் (கர்நாடகம்)
- 1982: என்டிடிஎஃப் டிரைனிங் செண்டர், எலக்ட்ரானிக் சிட்டி பெங்களூர் (கர்நாடகம்)
- 1982: என்டிடிஎஃப் டிரைனிங் செண்டர், கண்ணாவரம் (ஆந்திரப் பிரதேசம்)
- 1983: என்டிடிஎஃப் பிஜி பள்ளி, பெங்களூர்
- 1997: என்டிடிஎஃப் டிரைனிங் செண்டர் ஜிகேடிஐடிஆர், கோயம்புத்தூர் (தமிழ்நாடு)
- 2000: என்டிடிஎஃப் ஐடி செண்டர், பெங்களூர்
- 2000: என்டிடிஎஃப் டிரைனிங் செண்டர், எஸ்ஐடி, தும்கூர் (கர்நாடகம்)
- 2000: என்டிடிஎஃப் அட்வான்ஸ் டெக்னிகல் டிரைனிங் செண்டர், பர்டாங், சிங்டாம், சிக்கிம்
- 2001: என்டிடிஎஃப் டெக்னிகல் டிரைனிங் செண்டர், ஓஇஎன் இந்தியா லிமிடெட், கொச்சி (கேரளம்)
- 2001: என்டிடிஎஃப் டெக்னிகல் டிரைனிங் செண்டர், சவுத்தன் பெட்ரோ கெமிக்கல் இண்டஸ்ட்ரீஸ் (ஸ்பிக்), தூத்துக்குடி (தமிழ்நாடு)
- 2002: என்டிடிஎஃப் டெக்னிகல் டிரைனிங் செண்டர், கெல்ட்ரான் லிமிடெட், திருவனந்தபுரம் (கேரளம்),(2010 இல் மையம் மூடப்பட்டது)
- 2003: என்டிடிஎஃப் டெக்னிகல் டிரைனிங் செண்டர், ஆர் டி டாடா டெக்னிகல் எஜுகேசன் செண்டர், ஜம்ஷட்பூர் (சார்க்கண்ட்)
- 2005: என்டிடிஎஃப் டெக்னிகல் டிரைனிங் செண்டர், ஜே. என். டாடா டெக்னிகல் எஜுகேஷன் செண்டர், கோபால்பூர்
- 2006: என்டிடிஎஃப் டெக்னிகல் டிரைனிங் செண்டர், என்ஓகேஐஏ இந்தியா பிரவேட் லிமிடெட், ஸ்ரீபெரும்புதூர்.
- 2006: என்டிடிஎஃப் ஐடி செண்டர், டிஐஓசிஇஎஸ்இ, ஆலப்புழா (கேரளம்)
- 2006: என்டிடிஎஃப் ஐடி செண்டர், சீமக்கா (கர்நாடகம்)
- 2006: என்டிடிஎஃப் டெக்னிகல் டிரைனிங் செண்டர், தியாகராஜர் பொறியியல் கல்லூரி, மதுரை (தமிழ்நாடு)
- 2006: என்டிடிஎஃப் ஐடி செண்டர், ஐஆர்ஐஎஸ் மேனிபாக்சரிங் லிமிடெட் , செங்கல்பட்டு
- 2007: என்டிடிஎஃப் டெக்னிகல் டிரைனிங் செண்டர், சியான்மார்சல் வெகேசனல் டிரைனிங் செண்டரில்
- 2008: என்டிடிஎஃப் டெக்னிகல் டிரைனிங் செண்டர், கெல்ட்ரான் கேம்பஸ், முடடடி (கேரளம்)
- 2008: என்டிடிஎஃப் டெக்னிகல் டிரைனிங் செண்டர்,விஎஸ்விஎன் பாலிடெக்னிக் விருதுநகர்
- 2008: என்டிடிஎஃப் டெக்னிகல் டிரைனிங் செண்டர், சந்தனா எஜுகேசன் சொசைடி, லக்ஷ்மேஷ்வர்
- 2008: என்டிடிஎஃப் டெக்னிகல் டிரைனிங் செண்டர், ஜேஎஸ்டபில்யு, பெல்லாரி (கர்நாடகம்)
- 2009: என்டிடிஎஃப் டெக்னிகல் எஜுகேசன் செண்டர், பந்த்நகர், உத்ரகண்டம்
- 2009: என்டிடிஎஃப் வெக்கேசனல் டிரைனிங் செண்டர், சவனூர்
- 2010: என்டிடிஎஃப் டெக்னிகல் டிரைனிங் செண்டர், எச்பிஎல் கேம்பஸ், எச்பிஎல் நகர் (ஆந்திரப் பிரதேசம்)
- 2012: என்டிடிஎஃப் டெக்னிகல் டிரைனிங் செண்டர்,கேஇஎல்டிஆர்ஓஎன், மலப்புரம் (கேரளம்)
- 2012: அரசு. சமுயாக் கல்லூரி, வடக்கன்சேரி (கேரளம்)-என்.டி.டி.எஃப் ஒரு இன்பியூட்டிங் நிறுவனமாக செயல்படுகிறது
- 2013: என்டிடிஎஃப் டெக்னிகல் டிரைனிங் செண்டர்,ஐஎன்கேஇஎல் எடு நகர், மலப்புறம் (கேரளம்)
- 2014: என்டிடிஎஃப் டெக்னிகல் டிரைனிங் செண்டர், கும்பகோணம் (தமிழ்நாடு)
- 2014: என்டிடிஎஃப் டெக்னிகல் டிரைனிங் செண்டர், டாடா ஸ்டீல் டெக்னீகல் இன்ஸ்டியூட் (பர்மாமினிஸ்), ஜம்ஷட்பூர் (சார்க்கண்ட்)
# காம்பினாஸ் உழவியல் நிலையம்

**காம்பினாஸ் உழவியல் ஆராய்ச்சி நிலையம்** *(Agronomical Institute of Campinas)* பிரேசிலின் சாவோ பாலோ மாநிலத்தில் உள்ள காம்பினாஸ் நகரத்தை தலைமையிடமாகக் கொண்ட வேளாண் ஆராய்ச்சி நிறுவனமாகும். இது இலத்தீன் அமெரிக்காவில் உள்ள நிறுவனம் போன்ற பழமையான நிறுவனமாகும். 1892-ஆம் ஆண்டில் இது மாநில அரசின் நிர்வாகத்தின் கீழ் மாற்றப்பட்டது. வேளாண் மற்றும் வேளாண் சார்ந்த துறைகளில் ஆய்வு செய்வதும், அறிவியல் மற்றும் தொழில்நுட்பங்களை உருவாக்குவதும், பரிமாற்றம் செய்வதும் இந்நிலையத்தின் பணியாகும். பயிர் உற்பத்தி, நிலையான சமூகப் பொருளாதார மேம்பாடு மற்றும் சுற்றுப்புறச்சூழலின் தரத்தை நிலைப்படுத்துவதே இதன் நோக்கமாகும்.
# போபால் உத்தார் சட்டமன்றத் தொகுதி

**போபால் உத்தார் சட்டசபை தொகுதி** (*Bhopal Uttar Vidhan Sabha Constituency*) என்பதுமத்தியப் பிரதேசத்தில்உள்ள 230 சட்டசபை தொகுதிகளில்ஒன்று ஆகும்.
# போபால் உத்தார் சட்டமன்றத் தொகுதி

## உறுப்பினர்கள் சட்டப் பேரவை

| 1977 | ஹமீத் குரெஷி | ஜனதா கட்சி |  |
| --- | --- | --- | --- |
| 1980 | ரசூல்அகமதுசித்திக் | இந்திய தேசிய காங்கிரஸ் |  |
| 1985 | ரசூல் அகமது சித்திக் | இந்திய தேசிய காங்கிரஸ் |  |
| 1990 | ஆரிஃப்அகுயுல் | சுயேட்சை |  |
| 1993 | ரமேஷ் சர்மா | பாரதிய ஜனதா கட்சி |  |
| 1998 | ஆரிஃப் அகுயுல் | இந்திய தேசிய காங்கிரஸ் |  |
| 2003 | ஆரிஃப் அகுயுல் | இந்திய தேசிய காங்கிரஸ் |  |
| 2008 | ஆரிஃப் அகுயுல்l | இந்திய தேசிய காங்கிரஸ் |  |
| 2013 | ஆரிஃப் அகுயுல் | இந்திய தேசிய காங்கிரஸ் |  |
| 2018 | ஆரிஃப் அகுயுல் | இந்திய தேசிய காங்கிரஸ் | } |
# சுரேஷ் தாமு போலே

**சுரேசு தாமு போலே** (Suresh Damu Bhole) என்பவர் இந்திய அரசியல்வாதியும் 13 ஆம் மகாராட்டிர சட்டமன்றத்தின் உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர் ஆவார். இவர் ஜள்காவ் சட்டமன்றத் தொகுதியில் போட்டியிட்டு சட்டமன்றத்திற்குத் தேர்ந்தெடுக்கப்பட்டார். இவர் ஜள்காவ் மாவட்ட பாரதிய ஜனதா கட்சி தலைவரும் ஆவார். மக்கள் இவரை அன்போடு ராஜுமாமா என்றழைப்பர்.
# மூன்றாம் நிலைக்கல்வி

**மூன்றாம் நிலைக் கல்வி** அல்லது இரண்டாம் நிலைக்குப் பிந்தைய கல்வி எனப்படுவது, இரண்டாம் நிலைக் கல்வியைப் பயின்று முடித்தபின் தொடரப்படும் ஒரு கல்வி நிலையாகும். இது உலகின் பகுதிகளுக்கேற்ப மாறுபடும். ஆயினும் பொதுவாக, உலக வங்கியின் வரையறையின்படி பல்கலைக்கழகங்கள், கல்லூரிகள், தொழில்நுட்பப் பயிற்சி நிறுவனங்கள், சமூகக் கல்லூரிகள், மருத்துவக் கல்லூரிகள், ஆராய்ச்சி ஆய்வகங்கள், சிறப்பான மையங்கள் மற்றும் தொலைதூரக் கற்றல் மையங்கள் போன்றவற்றில் குறிப்பிட்ட மேம்பட்ட திறன்களைக் கற்பிக்கும் நிலை எனக் கொண்டுள்ளது.  
மூன்றாம் நிலைக்கல்வி அல்லது உயர் கல்வி என்பது இளங்கலை மற்றும் முதுகலை கல்வி ஆகியவற்றை உள்ளடக்கியது, அதே சமயம் இரண்டாம் நிலை கல்விக்குப் பிந்தைய தொழில்சார் கல்வி அல்லது பயிற்சியை ஐக்கிய ராச்சியத்தில் மேற்கல்வி என்றும் ஐக்கிய அமெரிக்காவில் தொடர் கல்வி என்றும் அறியப்படுகிறது. மூன்றாம் நிலை கல்வி என்பது பொதுவாக சான்றிதழ்கள், பட்டயபடிப்பு அல்லது கல்வி பட்டப்படிப்புகளின் பெறுதலில் முடிவடைகிறது.
# மூன்றாம் நிலைக்கல்வி

## ஐக்கிய நாடுகளில்

"மூன்றாம் நிலை கல்வி" என்பது தொடர்ச்சியான கல்வி, மற்றும் உயர் கல்வி ஆகியவற்றை உள்ளடக்கியுள்ளது. 1970 ஆம் ஆண்டுகளில் "மூன்றாம் கல்லூரி" என்று அழைக்கப்படும் சிறப்பு கல்லூரிகள், நிலைகள் போன்ற படிப்புகளை வழங்குவதற்காக அமைக்கப்பட்டிருக்கின்றன. அவை தொழிற்துறை படிப்புகளுடன் சேர்ந்து, முன்னேற்றத்தை அனுமதிக்கின்றன. இது ஆரம்பகால எடுத்துக்காட்டு. ஹாலுவோவன் பகுதியில் கல்வி மறுசீரமைப்பின் ஒரு பகுதியாக செப்டம்பர் 1982 ல் விரிவுபடுத்தப்பட்டது, பின்னர், பத்து ஆண்டுகளுக்குப் பிறகு இம்மூன்று அடுக்கு கல்வி முறைக்கு ஒரு முற்றுப்புள்ளி வைக்கப்பட்டது.  
உலகளவில் ஆறாவது படிவங்களை வழங்காத சில பள்ளிகள், மூன்றாம் நிலை கல்லூரிகளில் ஆறாவது படிப்புக் கல்லூரிகளாகவும், பொது மேற்கல்விக்கான கல்லூரிகளாகவும் செயல்படுகின்றன. ஆறாவது படி கல்லூரிகளைப் போலன்றி, ஆசிரியர்கள் ஆசிரியர்களின் தொழிற்சங்கங்களை விட ஆசிரியர்களோடு சேர்ந்து பணியாற்றுகிறார்கள்.
# மூன்றாம் நிலைக்கல்வி

## ஆசுதிரேலியாவில்

ஆசுதிரேலியாவில் "மூன்றாம்நிலை கல்வி" என்பது மாணவர்கள் உயர்நிலைப் பள்ளி சான்றிதழின் படி தொடர்ந்து படிப்பதைக் குறிக்கிறது. இறுதியில் கட்டாயக் கல்விக்குப் பிறகு ஒரு மாணவர், எந்தவொரு கல்வியையும் தேர்ந்தெடுக்கிறார், இது ஆசுதிரேலியாவில் பதினேழு வயதில் நிகழ்கிறது. மூன்றாம்நிலை கல்வியில் விருப்பங்களாக பல்கலைக்கழகம், தனியார் கல்லூரிகள் போன்றவை அடங்கும்.
# மணல் பலகை

**மணல் பலகை** (**Sand table**) என்பது மாதிரியமைத்தலுக்கும் கல்வி நோக்கங்களுக்காகவும் பயன்படுத்தப்படும் ஒரு சாதனமாகும். பலகையில் மணல் பரப்பப்பட்டு அதன்மீது தேவையான செயல்கள் மேற்கொள்ளப்படுகின்றன. இதன் முன்னோடி, துவக்ககால கிரேக்க மாணவர்களால் பயன்படுத்தப்பட்ட வரிப்பள்ளங்களும் எண்ணிகளும் கொண்ட "எண்ணும் பலகை"யாக (abax) இருக்கலாம். தற்காலத்தில் மணற்பலகைகள் இராணுவத் திட்டங்களுக்கான நிலவமைப்பு மாதிகளுக்கும் போர்விளையாட்டுகளுக்கும் பயன்படுத்தப்படுகிறது. ஒரு மணல் மேசை ஆரம்பக் கட்டங்களில் கற்பித்தல் மற்றும் சிறப்பான தேவைகளுக்கு குழந்தைகளுக்கு பயனுள்ளதாக இருக்கும்.  
இராணுவத் திட்டமிடலுக்காகவும், புலம்பெயர்ந்தோர் குடியிருப்புக்காகவும் பயன்படுகிறது. 1890 ஆண்டு கனடாவின் ராயல் இராணுவக் கல்லூரியில் இராணுவப் பயிற்சிகளைக் கற்பிப்பதற்காக மணல் பலகை அறை அமைக்கப்பட்டது. இன்று இம்மணல் பலகைகள் மெய்நிகராகவும் வழக்கமான மணல்பலகையாவும் பயன்படுத்தப்படுகிறது.
# மணல் பலகை

## அபாக்சு

எழுதுவதற்கும் வடிவியல் மற்றும் கணக்கீடு போன்ற செயற்பாடுகளுக்காவும் பொதுவாகப் மாணவர்களால், குறிப்பாக கிரேக்கத்தில் பயன்படுத்தப்படும் மணல் கொண்ட ஒரு பலகை அபாக்சுஆகும்.  
அபாக்சு, எண் சட்டத்தின் முன்னோடியாகும். பின்னர் எண்ணுவதற்காக மணிகளும் எண்கணித இட மதிப்பிற்காக குச்சிகளும் சேர்க்கபட்டன. அபாக்சு மற்றும் எண் சட்டம் இரண்டிற்குமான வேறுபாடுகள் தெளிவாக வரையறுக்கப்படவில்லை. மேலும் இன்றைய காலத்தில், எண் சட்டம் என்பது தண்டுகளும் மணிகளுங்கொண்ட ஒரு சட்டமாகத்தான் விவரிக்கப்படுகிறதேயொழிய அதனுடன் மணல் பலகையின் வரையறை இணைக்கப்படுவதில்லை.  
மணல் மேசை சில பலகை விளையாட்டுகளுக்கு முன்னோடியாக இருந்திருக்கலாம். ("அபாக்சு அல்லது எண்சட்டம் என்ற வார்த்தைகள், காணக்கீட்டுப் பலகைகள் (எண்ணிகளுடன்), விளையாட்டுப் பலகைகள் (அதன் துணைத்துண்டுகளுடன்) இரண்டையும் குறிக்கப் பயன்படுத்தப்பட்டிருக்கலாம், ..."). *அபாக்சு* என்ற சொல்லானது "மணல் பலகை" என்பதற்கான பழைய கிரேக்க மொழிச் சொல்வழி வந்த சொல்லாகும்.
# மணல் பலகை

## குபார்

அரபு மொழியில் மணல் அல்லது தூசி என்ற பொருள்கொண்ட சொல் "குபார்" ஆகும் வடமேற்கு ஆப்பிரிக்கா மற்றும் ஐபீரிய மூவலந்தீவுகளில் குலார் பலகைகளில் பயன்படுத்தப்பட்ட இலக்கங்களின் சாயலில் மேற்கத்திய எண்ணுருக்கள் (பதின்ம இலக்கங்கள் 0&ndash;9) உருவாக்கப்பட்டதோடு, மேற்கு அரேபிய அல்லது குபார் பாணி எனவும் விவரிக்கப்பட்டது
# மணல் பலகை

## குறிப்புகள் மற்றும் குறிப்புகள்

-
-
-
- Taylor, E. B., LL.D (1879), "The History of Games", *Fortnightly Review republished in The Eclectic Magazine*, New York, W. H. Bidwell, ed., pp.&nbsp;21&ndash;30
-
# சேலம் தொடருந்து கோட்டம்

**சேலம் ரயில்வே கோட்டமானது** இந்திய இரயில்வேயின், தென்னக இரயில்வே மண்டலத்தின் ஒரு தொடருந்து கோட்டம் ஆகும். இது 2006ல் பாலக்காடு ரயில்வே கோட்டத்தில் இருந்து பிரித்தெடுக்கப்பட்டது. இது தமிழ்நாட்டில் 15 மாவட்டங்களை உள்ளடக்கியது. 795 கி.மீ. (494 மைல்) நீளம் கொண்டது. கோயம்புத்தூர் சந்திப்பு இந்த பிரிவின் மிகப்பிரசித்தமான தொடருந்து நிலையமாகும். கோட்டத்தில் வருவாயில் இந்த சந்திப்பு 45% பங்கு வகிக்கிறது. ஈரோடு சந்திப்பு, சேலம் சந்திப்பு, திருப்பூர் சந்திப்பு, வட கோயம்புத்தூர் சந்திப்பு, போத்தனூர் சந்திப்பு, கரூர் சந்திப்பு, நாமக்கல் சந்திப்பு, இருகூர் சந்திப்பு, ஓமலூர் சந்திப்பு ஆகியவை இதில் அடங்கும். ஈரோடு லோகோ ஷெட் WDM-2, WDM-3A, WDM-3D, WDG-3A, WDG-4, WAG-7 மற்றும் WAP-4 லோகோசுகள் ஆகியவையாகும்.
# சேலம் தொடருந்து கோட்டம்

## திட்டங்கள் மற்றும் மேம்பாடு

### இரட்டைப் பாதை

- 02 ஜனவரி 2024 அன்று பாரதப் பிரதமர் நரேந்திர மோதி, 41.4கி.மீ நீளமுள்ள சேலம் - மேக்னசைட் சந்திப்பு - ஓமலூர் - மேட்டூர் இடையேயுள்ள பாதையானது 448கோடி மதிப்பினில் இரட்டைப் பாதையாக மாற்றப்பட்டது.
# சேலம் தொடருந்து கோட்டம்

## திட்டங்கள் மற்றும் மேம்பாடு

### அமிர்த பாரத் நிலைய மேம்பாட்டு திட்டங்கள்

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் பின்வரும் நிலையங்கள் தேர்ந்தெடுக்கப்பட்டன, சேலம், கரூர், ஈரோடு, திருப்பூர், கோவை வடக்கு, நாமக்கல், மேட்டுப்பாளையம், குன்னூர், உதகமண்டலம், போத்தனூர், சின்ன சேலம், மொரப்பூர், சாமல்பட்டி, திருப்பத்தூர்.
# சேலம் தொடருந்து கோட்டம்

## மேலும் பார்க்க

- மதுரை தொடருந்து கோட்டம்
# சஞ்சீவ் (தமிழ் நடிகர்)

**சஞ்சீவ்** (*Sanjeev*) ஒரு தமிழ்த் திரைப்பட, தொலைக்காட்சி நடிகர் ஆவார். சன் தொலைக்காட்சியின் தமிழ் நாடகத் தொடரில் செல்வம் என்ற கதாபாத்திரத்தில் இவர் நடித்தார். இவர் திருமதி செல்வம் (2007-2013) என்ற நாடகத் தொடாில் நடித்தார். அதில் அவர் அபிதாவுக்கு ஜோடியாக நடித்தார். பல படங்களில் விஜயின் நண்பராகவும் நடித்தார்.
# சஞ்சீவ் (தமிழ் நடிகர்)

## வாழ்க்கை

சஞ்சீவ் பல திரைப்படங்களில் விஜயின் நண்பராக நடித்துள்ளாா். அவர் 2002 ஆம் ஆண்டில் மெட்டிஒலி தொலைக்காட்சி தொடரில் எதிர்மறை பாத்திரத்தில் நடித்து தொலைக்காட்சித் துறையில் நுழைந்தார். பல எதிர்மறை, இயல்புக் கதாபாத்திரங்களில் நடித்த பிறகு, திருமதி செல்வம் (2007-2013) என்ற தொடாில் அவர் முன்னணி கதாபாத்திரத்தில் முதல் முறையாக நடித்தாா். அவர் அந்த நிகழ்ச்சியில் அபிதாவுடன் நடித்தார், அது எஸ். குமரன் இயக்கத்தில் விகடன் டெலிவிஸ்டாசு நிறுவனத்தால் தயாரிக்கப்பட்டது. 2009 இல் சிறந்த தொலைக்காட்சி நடிகருக்கான தமிழ்நாடு மாநில விருதும் திருமதி செல்வத்தில் அவரது நடிப்பிற்காக சிறந்த நடிகருக்கான சன் குடும்பம் விருதும் பெற்றாா்.
# சஞ்சீவ் (தமிழ் நடிகர்)

## தொலைக்காட்சி

| தொலைக்காட்சித் தொடர் | ஆண்டு | தொலைக்காட்சி | Description |  |
| --- | --- | --- | --- | --- |
| நம்பிக்கை | 2001-2003 | சன் தொலைக்காட்சி | துணைக் கதாபாத்திரம் |  |
| மெட்டி ஒலி | 2002-2005 | சன் தொலைக்காட்சி | எதிர்மறைக் கதாபாத்திரம் |  |
| அண்ணாமலை | 2002-2005 | சன் தொலைக்காட்சி | எதிர்மறைக் கதாபாத்திரம் |  |
| தற்காப்புக் கலை தீராத | 2003-2007 | சன் தொலைக்காட்சி | எதிர்மறைக் கதாபாத்திரம் |  |
| ஆனந்தம் | 2003-2009 | சன் தொலைக்காட்சி | துணைக் கதாபாத்திரம் |  |
| அகல்யா | 2004-2006 | சன் தொலைக்காட்சி | துணைக் கதாபாத்திரம் / எதிர்மறைக் கதாபாத்திரம் |  |
| மனைவி | 2004-2006 | சன் தொலைக்காட்சி | எதிர்மறைக் கதாபாத்திரம் |  |
| வேப்பிலைக்காரி'' | 2005-2007 | சன் தொலைக்காட்சி | சமூக-புராண நாடகம் |  |
| பெண் | 2006 | சன் தொலைக்காட்சி | எதிர்மறைக் கதாபாத்திரம் |  |
| திருமதி செல்வம் | 2007-2013 | சன் தொலைக்காட்சி | அபிதாதாவுடன் முதன்மைக் கதாபாத்திரம் |  |
| மானாட மயிலாட | 2007-2015 | கலைஞர் தொலைக்காட்சி | நிகழ்ச்சியின் தொகுப்பாளர் |  |
| ரேகா IPS | 2008-2010 | கலைஞர் தொலைக்காட்சி | துணைக் கதாபாத்திரம் |  |
| மணிக்கூண்டு | 2008 | சன் தொலைக்காட்சி | முதன்மைக் கதாபாத்திரம் |  |
| கலசம் | 2008-2009 | சன் தொலைக்காட்சி | துணைக் கதாபாத்திரம் |  |
| சிவசக்தி | 2008-2009 | சன் தொலைக்காட்சி | எதிர்மறைக் கதாபாத்திரம் |  |
| விளக்கு வச்ச நேரத்திலே | 2009-2011 | கலைஞர் தொலைக்காட்சி | சுஜிதாவுடன் முதன்மைக் கதாபாத்திரம் |  |
| இதயம் | 2009-2012 | சன் தொலைக்காட்சி | முதன்மைக் கதாபாத்திரம் |  |
| அவள் | 2011-2013 | விஜய் தொலைக்காட்சி | முதன்மைக் கதாபாத்திரம் |  |
| துளசி | 2011-2013 | ஜீ தமிழ் | முதன்மைக் கதாபாத்திரம் |  |
| கறை | 2014 | சன் தொலைக்காட்சி | முதன்மைக் கதாபாத்திரம் |  |
| யாரடி நீ மோகினி | 2017-2018 | ஜீ தமிழ் | முதன்மைக் கதாபாத்திரம் |  |
| கண்மணி | 2018 - | ஜீ தமிழ் | முதன்மைக் கதாபாத்திரம் | } |
# சஞ்சீவ் (தமிழ் நடிகர்)

## திரைப்பட வரலாறு

| ஆண்டு | திரைப்படம் | மொழி | கதாபாத்திரம் | விளக்கம் |
| --- | --- | --- | --- | --- |
| 1989 | *பொன்மன செல்வன்* | தமிழ் | கவுண்டமணியின் மகனாக |  |
| 1995 | *சந்திரலேகா* | தமிழ் | விஜய் நண்பனாக |  |
| 1998 | *நிலாவே வா* | தமிழ் | விஜய் நண்பனாக |  |
| 2001 | *பத்ரி* | தமிழ் | விஜய் நண்பனாக |  |
| 2002 | *என் மன வானில்* | தமிழ் | துணை கதாபாத்திரம் |  |
| 2003 | *புதிய கீதை* | தமிழ் | லாரன்சு | விஜய் நண்பனாக |
| 2006 | *நெஞ்சிருக்கும் வரை (2006)* | தமிழ் | துணைக் கதாபாத்திரம் |  |
| 2009 | *பாலைவனச் சோலை (2009)* | தமிழ் | முதன்மைக் கதாபாத்திரம் | } |
# சஞ்சீவ் (தமிழ் நடிகர்)

## விருதுகளும் தகைமைகளும்

| ஆண்டு | விருது | வகை | நிலை | கதாபாத்திரம் |  |
| --- | --- | --- | --- | --- | --- |
| 2008 | **விவல் சின்னத்திரை விருது** | சிறந்த நடிகர் | வென்றவர் | *செல்வம் - திருமதி செல்வம்* |  |
| 2009 | **தமிழ்நாடு மாநில தொலைக்காட்சி விருது** | சிறந்த நடிகர் | வென்றவர் | *செல்வம் - திருமதி செல்வம்* |  |
| 2010 | **சன் குடும்பம் விருதுகள்** | சிறந்த நடிகர் | வென்றவர் | *செல்வம் - திருமதி செல்வம்* |  |
| 2011 | **Big FM தமிழ் பொழுதுபோக்கு தொலைக்காட்சி விருதுகள்** | சிறந்த நடிகர் | வென்றவர் | *செல்வம் - திருமதி செல்வம்* | } |
# போபல் மத்தியா சட்டமன்றத் தொகுதி

**போபால் மத்தியா** (*Bhopal Madhya Assembly constituency*) மத்தியப் பிரதேசத்தில்உள்ள230 தொகுதிகளில் ஒன்றாகும்.போபால் மாவட்டத்தைசேர்ந்தது.
# போபல் மத்தியா சட்டமன்றத் தொகுதி

## சட்ட சபைஉறுப்பினர்கள்

| 2008 | துருவ்நாராயண் சிங் | பாரதிய ஜனதா கட்சி |  |
| --- | --- | --- | --- |
| 2013 | சுரேந்திரநாத் சிங் | பாரதிய ஜனதா கட்சி | } |
# போபல் மத்தியா சட்டமன்றத் தொகுதி

## உசாத்துணைகள்

- http://elections.traceall.in/vidhan-sabha-assembly-election-results/Bhopal-Madhya-in-Madhya-Pradesh
- http://www.mapsofindia.com/parliamentaryconstituencies/madhyapradesh/bhopal.htm&sa=U&ved=0ahUKEwjYnKG6lqzTAhUBOI8KHVYMBY8QFggOMBE&usg=AFQjCNE_9FMWV6exzEuWMtWJmambOV2ssA
- https://web.archive.org/web/20181122051723/https://mpelectionresult.com/bhopal-madhya-vidhan-sabha-chunav-2018/
# வனமகன் (திரைப்படம்)

**வனமகன் (திரைப்படம்)** (ஆங்கிலம்: Vanamagan) 2017ம் ஆண்டு வெளிவந்த தமிழ்த் திரைப்படம் ஆகும். ஏ. எல். விஜய் இயக்கத்தில் வெளிவந்த இத்திரைப்படத்தை, ஏ. எல். அழகப்பன் என்பவர் தாயாரித்து வெளிட்டுள்ளார். இப்படத்தில் ஜெயம் ரவி கதாநாயகனாக நடித்துள்ளார். மேலும் சாயிஷா, பிரகாஷ் ராஜ், தம்பி ராமையா, வருண், ரோபோ சங்கர் மற்றும் பலர் நடித்துள்ளனர். ஹாரிஸ் ஜெயராஜ் என்பவர் இப்படத்திற்கு இசை அமைத்துள்ளார். இந்தப் படத்தின் தயாரிப்பு 2016 செப்டம்பரில் தொடங்கியது. 23 ஜூன் 2017 அன்று வெளியிடப்பட்டது.
# வனமகன் (திரைப்படம்)

## வகை

சாகச படம், சண்டைப் படம், சிரிப்பு படம்.
# வனமகன் (திரைப்படம்)

## கதை

காவ்யாவின் பெற்றோர் அவளது குழந்தை பருவத்திலேயே ஒரு விபத்து காரணமாக இறந்து விடுகின்றனர். அவர்கள் விட்டுச் சென்ற தொழில் நிறுவனத்தை அவளது தந்தையின் நண்பரான ராஜசேகர் (அவரது செல்வத்தில் மிகுந்த ஆர்வம் கொண்டவர்) கவனித்து வருகிறார். காவ்யாவும் அவரது நண்பர்களும் ஒரு புத்தாண்டை அந்தமானில் கொண்டாட திட்டமிடுகின்றனர். அங்கு அவர்கள் மிகவும் மோசமானவர்களாக நடந்துகொள்கிறார்கள். அவர்களின் செயல்களுக்காக காவலர்களிடமிருந்து தப்பிக்கும்போது, காவ்யா ஓட்டிச் சென்ற வாகனம் பழங்குடி இனத்தவரான ஜாரா என்பவன் மீது மோதி அவனது தலையில் பலத்த காயம் அடைந்து விடுகிறான். காவ்யா சிறந்த சிகிச்சையை அளித்து அவரைக் காப்பாற்ற முடிவு செய்கிறாள். எனவே அவள் அவனை சென்னைக்கு அழைத்து வருகிறாள். முதலில், ஜாராவுக்கு அவளுடைய மொழி தெரியாது என்பதால் அவர்களுக்கு இடையே பல தவறான புரிதல்கள் ஏற்படுகிறது. சிறிது நாள் கழித்து, அவள் அவனைப் பயிற்றுவிக்கத் தொடங்குகிறாள். அவர்களுடைய மொழிகள் தெரியாவிட்டாலும் அவர்களுக்கு இடையே ஒரு அழகான பிணைப்பு தொடங்குகிறது. காவ்யாவின் நண்பரான விக்கி, தவறான எண்ணித்துடன் அவளை நெருங்க முயலும் போது ஜாராவால் காப்பாற்றப்படுகிறாள். காவ்யா ஜாராவுக்கு உதவ முயற்சிக்கிறாள் ஆனால் ஜாரா அந்தமானுக்கு அழைத்துச் செல்லப்படுகிறார். காவ்யாவும் அந்தமனை அடைகிறாள். இதற்கிடையில் பழங்குடியினர் வசிக்கும் காட்டினை காலி செய்து விட்டு அந்த இடத்தில் ஒரு ஜெர்மன் நிறுவனம் தொழில் தொடங்க திட்டம் தீட்டுகிறது. அந்த நிறுவனம் காவ்யாவின் பாதுகாவலர் ராசசேகருக்கு நெருக்கமாக இருக்கிறது. காவ்யாவும், ஜாராவும் காதலிக்கின்றனர். ராஜசேகர் இருவரின் காதலையும் அப்படியே ஏற்றுக் கொள்கிறார். பின்னர் என்னவாயிற்று என்பதை மீதிக் கதை சொல்கிறது.
# வனமகன் (திரைப்படம்)

## நடிகர்கள்

ஜாராவாக (கே. வாசி) ஜெயம் ரவி  
காவ்யாவாக சாயிஷா  
ராச்சேகராக பிரகாஷ் ராஜ்  
புலிப்பாண்டியனாக தம்பி ராமையா  
விக்கியாக வருண்  
அர்ஜுனன்  
ஜாராவின் தந்தையாக வேல ராமமூர்த்தி  
காவ்யாவின் மாமனாக தலைவாசல் விஜய்  
ரம்யாவாக ரம்யா சுப்பிரமணியன்  
விசா வழங்குபவராக ஆர். எஸ். சிவாஜி  
காவல் அதிகாரியாக சண்முகராஜன்  
துணை இயக்குநராக சஞ்சய் பாரதி  
மைக்கேல் ராஜ் - சாம் பால்  
சூர்யபிரகாசுவாக சீனிவாசன்  
தமா - மில்டன் ராஜு  
ரவி வெங்கட்ராமன்
# வனமகன் (திரைப்படம்)

## தயாரிப்பு

மதராசபட்டினம் பட வெற்றிக்குப் பிறாகு ஏ. எல். விஜய் சூர்யா முக்கிய வேடத்தில் நடிக்க ஒருத் திரைப்படம் தொடங்க எண்ணினார். சூரியா இப்படத்தின் கதையை விரும்பினார், ஆனால் பொருட்செலவு காரணமாக தொடர இயலவில்லை. பின்னர் நவம்பர் 2015 இல், இயக்குநர் ஏ. எல். விஜய் ஜெயம் ரவிமுக்கியக் கதாபாத்திரத்தில் நடிக்க இத்திரைப்படத்தை இயக்குவதாக அறிவித்தார். தனது மற்ற படங்கள் நிறைவடைந்ததைத் தொடர்ந்து, இருவரும் 2016 ஆம் ஆண்டின் நடுப்பகுதியில் இந்த திட்டத்தின் பணிகளைத் தொடங்குவதாக நடிகர் ஜெயம் ரவி உறுதிப்படுத்தினார். இந்தப் படம் குமரிக்கண்டம் என்ற ஒரு இழந்த ராச்சியத்திலிருந்து தப்பிக்கும் ஒரு மனிதனைப் பற்றியது என்று தெரிவிக்கப்பட்டது மே 2016 ன் பிள்பகுதியில்ல, இந்த திட்டம் தொடங்கும் என்பதை விஜய் உறுதிப்படுத்தினார். மேலும் இந்தத் திரைப்படம் அந்தமான் தீவுகளில் விரிவாக படமாக்கப்படும் என்பதை வெளிப்படுத்தியது. இசையமைப்பாளர் ஹாரிஸ் ஜயராஜ் மற்றும் ஒளிப்பதிவாளர் திரு ஆக்யோரும் இத்திட்டத்தில் இணைந்தனர்.  
பின்னர் செப்டம்பர் 2016 இல் சென்னையில் இப்படத்தின் தயாரிப்பு தொடங்கப்பட்டது. சாயிஷா படத்தில் முன்னணி பெண் பாத்திரத்தில் நடிக்க ஒப்பந்தமானார். இதன் மூலம் தமிழ்ப் படத்தில் அறிமுகமானார். சஞ்சய் பாரதி மற்றும் வருண் ஆகியோரும் இப்படத்தில் நடிக்க ஒப்பந்தம் செய்யப்பட்டனர். நடிகர் ஜெயம் ரவி கதாநாயகியின் மீது காதல் கொள்வது போல நடிப்பார் என்பதையும், நகரத்திற்கு வந்துவிடும் ஒரு பழங்குடி மனிதனை ஜெயம் ரவி சித்தரிப்பார் என்பதையும் அறிவித்தனர். படத்தின் முன்னோட்டம் அதிகாரப்பூர்வமாக 6 பிப்ரவரி 2017 அன்று வெளியிடப்பட்டது. முன்னோட்டத்தில் இடம் பெற்ற ஆப்பிரிக்க பழங்குடியின பின்னணி இசை நல்ல வரவேற்பைப் பெற்றது.
# வனமகன் (திரைப்படம்)

## தயாரிப்பு

### வெளியீடு

ஆரம்பத்தில் படத்தின் வெளியீட்டு தேதி 19 மே 2017 அன்று நிர்ணயிக்கப்பட்டது. 30 மே 2017 அன்று திரைப்படத் துறை வேலைநிறுத்தம் அறிவிக்கப்பட்டதால், தயாரிப்பாளர்கள் திரையரங்கு வெளியீட்டை 23 ஜூன் 2017 க்கு ஒத்திவைத்தனர். படத்தின் செயற்கைக்கோள் உரிமைகள் ஜீ தமிழ் தொலைக்காட்சிக்கு விற்கப்பட்டன.
."
# வனமகன் (திரைப்படம்)

## ஒலிப்பதிவு

இந்தப் படத்தின் ஒலிப்பதிவினை ஹாரிஸ் ஜயராஜ் மேற்கொண்டார். இயக்குநர் ஏ. எல். விஜய்யுடனான அவரது முதல் படமாகும்.மேலும் நடிகர் ஜெயம் ரவியுடன் தாம் தூம் மற்றும் எங்கேயும் காதல் ஆகிய படங்களுக்குப் பின்னர் இணைந்த மூன்றாவது படமாகும். இது இசையமைப்பாளராக ஹாரிஸ் ஜயராஜின் 50 வது படம் ஆகும். முழுமையான இசைத் தொகுப்பு 22 ஏப்ரல் 2017 அன்று வெளியிடப்பட்டது.
# அழுத்த அறை

**அழுத்த அறை** (*pressure bomb* அல்லது *Scholander bomb*) என்பது தாவர திசுக்களிலுள்ள நீரின் அழுத்த வேறுபாட்டை அளவிட பயன்படும் ஒருகருவியாகும். ஒரு மூடப்பட்ட அறையில் தண்டுடன் இணைக்கப்பட்ட இலை ஒன்று வைக்கப்பட்டுள்ளது. அதிக அழுத்தத்துடன் வாயு (பொதுவாக அழுத்தப்பட்ட நைட்ரசன்) உள்ளே செலுத்தப்படுகிறது. அழுத்தம் அதிகரிக்கும் போது தாவர இலையின் உள்ளே உள்ள நீரானது சைலத்திலிருந்து வெளியேறுகிறது. இவ்வாறு கசியும் நீர்தண்டின்முனையில்மெதுவாக வெளிவருவதைப் பார்க்கலாம். வெளியிலிருந்து செலுத்தப்படும் அழுத்தமும், தாவரதிசுக்களிலுள்ளதண்ணீரின்அழுத்தவேறுபாடும் சமமாகவும், எதிராகவும் இருக்கும். அழுத்தஅறையானது எளிதில் கையாளக்கூடியதாகவும் இயந்திரவியல்ரீதியாக எளிமையானதுமாக இருப்பதால், தாவர உடலியங்கியலில் நீர் அழுத்த அளவீடுகளுக்கு மிகவும் சிறப்பான இடத்தைப் பெற்றுள்ளது.
# ரெட்டியார்சத்திரம்

**ரெட்டியார்சத்திரம்** (*Reddiarchatram*) என்பது தமிழ்நாட்டின் திண்டுக்கல் மாவட்டத்தில் திண்டுக்கல்லிலிருந்து பழநி செல்லும் பிரதான தேசிய நெடுஞ்சாலையில் 13 கி. மீட்டர் தொலைவில் உள்ள ஊராட்சியாகும். இப்பகுதியில் புகழ் வாய்ந்த இரண்டு கோவில்கள் உள்ளன. இப்பகுதி பெரும்பான்மையாக விவசாயத்தை முதன்மையாகக் கொண்ட பகுதியாகும். இங்கு அரசு தோட்டக்கலைப் பண்ணை இயங்கி வருகின்றது.
# ரெட்டியார்சத்திரம்

## கோயில்கள்

### கதிர் நரசிங்கப் பெருமாள் கோயில்

இக்கோயில், ரெட்டியார்சத்திரம் ஊராட்சிக்குட்பட்ட கொத்தபுளி பஞ்சாயத்தில் உள்ளது. பெருமாளை மூலவராகக் கொண்டு இக்கோவில் அமைந்துள்ளது. இக்கோயில் பாண்டியர் காலத்தைச் சார்ந்ததாகும்.
# ரெட்டியார்சத்திரம்

## கோயில்கள்

### கோபிநாதர் சுவாமி கோயில்

இக்கோயில், ரெட்டியார்சத்திரத்திலிருந்து 3 கி. மீட்டர் தொலைவில் காமாட்சிபுரம் பஞ்சாயத்தில் உள்ளது. இக்கோயில் மலைக்குன்றின் மீது அமையப்பெற்றுள்ளது. குன்றின் உயரம் 450 அடியும், 619 படிக்கட்டுகளும் கொண்டதாகும். மக்கள் தங்கள் வீடுகளில் வளர்க்கும் மாடுகள் கன்று ஈன்றவுடன் அதன் பாலை காணிக்கையாகக் கொண்டு வந்து சுவாமிக்கு அபிசேகம் செய்கின்றனர்.
# ரெட்டியார்சத்திரம்

## ஊராட்சி ஒன்றியம்

ரெட்டியார்சத்திரம் ஊராட்சியின் தலைமை அலுவலகம் இங்கு உள்ளது. இவ்வொன்றியத்தில் 2011ஆம் ஆண்டு மொத்த மக்கள்தொகை கணக்கெடுப்பின் படி 1,02,682 பேர் உள்ளனர். இதில் ஆண்கள் 51,458; பெண்கள் 51,224 ஆக உள்ளனர். பட்டியல் சமூக மக்களின் தொகை 19,307 ஆக உள்ளது. அதில் ஆண்கள் 9,627; பெண்கள் 9,680 ஆக உள்ளனர்
# ரெட்டியார்சத்திரம்

## அரசு தோட்டக்கலைப் பண்ணை

இஸ்ரோ தொழில் நுட்பத்தில் புதிய முறையில் விவசாயம் செய்வதை உழவர்களுக்கு கற்றுத் தரும் பயிற்சி மையமாகவும், ஆராய்ச்சி நிலையமாகவும் செயல்பட்டுக் கொண்டிருக்கிறது, திண்டுக்கல் மாவட்டத்தில் உள்ள மற்ற ஊராட்சி அலுவலர்கள் மற்றும் உழவர்களுக்கு இங்குப் பயிற்சிகள் வழங்கப்படுகிறது.
# ரெட்டியார்சத்திரம்

## கல்வி

ரெட்டியார்சத்திரம் ஒன்றியம் பல கல்வி நிறுவனங்களை உள்ளடக்கிய பகுதியாகக் காணப்படுகிறது. அண்ணா பல்கலைக்கழகம் பொறியியல் கல்லூரி, பி. எஸ். என். ஏ. பொறியியல் கல்லூரி, எஸ். எஸ் எம். பொறியியல் கல்லூரி, ஏ. பி. சி. பல்தொழில்நுட்ப கல்லூரி போன்றவை உள்ளன.
# முனைய துணைக்கோள் ஏவுகலம்-சி38

**முனைய துணைக்கோள் ஏவுகலம்-சி38** (*PSLV-C38*) ஏவுகலம், 31 செயற்கைக்கோள்களுடன் ஸ்ரீஹரிகோட்டாவிலிருந்து சூன் 23 அன்று விண்ணில் ஏவப்பட்டது. இந்த 31 செயற்கைக்கோள்களில், பாதுகாப்புப் படைகளுக்கு உதவும் கார்டோசாட் - 2 செயற்கைக்கோளுடன், துணைச் செயற்கைக்கோளாக 29 மீநுண் செயற்கைக்கோள்களும் விண்ணில் செலுத்தப்பட்டன. இந்த நானோ செயற்கைக்கோள்களில் இந்தியாவுடன் ஆஸ்திரியா, பெல்ஜியம், சிலி, செக் குடியரசு, பின்லாந்து, பிரான்ஸ், ஜெர்மனி, இத்தாலி, ஜப்பான், லாத்வியா, லிதுவேனியா, ஸ்லோவாகியா, பிரிட்டன், அமெரிக்கா உள்ளிட்ட 14 நாடுகளின் செயற்கைக்கோள்களும் அடங்கும். பி.எஸ்.எல்.வி.யைச் செலுத்து வாகனத்தின் மொத்த எடை 955 கிலோகிராம். பூமியைத் துல்லியமாகக் கண்காணிக்கவும், தொலையுணர்வு சேவைகளை வழங்கவும் கார்டோசாட்-2 செயற்கைக்கோளை அனுப்பியிருக்கிறது இஸ்ரோ. இந்தச் செயற்கைக்கோள் ஐந்தாண்டுகளுக்குத் தொலையுணர்வு சேவைகளை வழங்கும்.
# முனைய துணைக்கோள் ஏவுகலம்-சி38

### பயன்பாடு

சாலைப் போக்குவரத்து கண்காணிப்பு, நீர் விநியோகம், நிலத் தகவல் அமைப்பு, புவி சார் தகவல் அமைப்பு உள்ளிட்ட பயன்பாடுகளுக்கு இந்தச் செயற்கைக்கோள் உதவும் என்று இஸ்ரோ தெரிவித்திருக்கிறது.